pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลเร่งช่วยเหลือเกษตรกรประสบภัยน้ำท่วม
วันอังคารที่ 30 สิงหาคม 2565
รัฐบาลเร่งช่วยเหลือเกษตรกรประสบภัยน้ําท่วม
วันอาทิตย์ที่ 28 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลพร้อมช่วยเหลือบรรเทาความเดือดร้อนแก่เกษตรกรที่ประสบภัยน้ําท่วมพื้นที่ทําการเกษตร
จากเหตุพายุดีเปรสชันมู่หลานและร่องมรสุมพาดผ่านประเทศเมียนมาและภาคเหนือตอนบนของประเทศไทย
โดยเร่งสํารวจความเสียหายและฟื้นฟูเยียวยาให้สถานการณ์กลับสู่ภาวะปกติโดยเร็ว
สําหรับเกณฑ์การให้ความช่วยเหลือเป็นไปตามระเบียบกระทรวงการคลังว่าด้วยเงินทดรองราชการ
เพื่อช่วยเหลือผู้ประสบภัยพิบัติกรณีฉุกเฉิน พ.ศ.2562 ได้แก่ พื้นที่ปลูกข้าว 1,340 บาท/ไร่ พืชไร่และพืชผัก
1,980 บาท/ไร่ ไม้ผลไม้ยืนต้นและอื่น ๆ 4,048 บาท/ไร่ ตามพื้นที่ที่เสียหายจริงไม่เกินครัวเรือนละ 30 ไร่
นอกจากนี้ ยังเตรียมแจกพันธุ์พืชและเชื้อราไตรโคเดอร์มาซึ่งเป็นเชื้อราดีไว้กําจัดเชื้อราไม่ดี
ให้แก่เกษตรกรหลังน้ําลดด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.แรงงาน มอบที่ปรึกษา มอบใบประกาศขอบคุณภาคเอกชนร่วมสนับสนุนการฉีดวัคซีนผู้ประกันตน ม.33
วันจันทร์ที่ 6 กันยายน 2564
รมว.แรงงาน มอบที่ปรึกษา มอบใบประกาศขอบคุณภาคเอกชนร่วมสนับสนุนการฉีดวัคซีนผู้ประกันตน ม.33
รมว.แรงงาน มอบที่ปรึกษา มอบใบประกาศขอบคุณภาคเอกชนร่วมสนับสนุนการฉีดวัคซีนผู้ประกันตน ม.33
เมื่อวันที่6กันยายน2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานลงพื้นที่มอบใบประกาศขอบคุณภาคเอกชนที่ร่วมให้การสนับสนุนสถานที่และโรงพยาบาลในเครือข่ายประกันสังคมที่สนับสนุนบุคลากรทางการแพทย์ในการฉีดวัคซีนโควิด-19ให้แก่ผู้ประกันตนมาตรา33โดยมีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นางสาวบุปผาเรืองสุดผู้ตรวจราชการกระทรวงแรงงานเข้าร่วมในครั้งนี้ด้วยณบริษัท27วิศวกรรมจํากัดเขตบางขุนเทียนและลานจอดรถบิ๊กซีดาวคะนองเขตธนบุรีกรุงเทพมหานครโดยนางธิวัลรัตน์กล่าวว่าตามที่รัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งกํากับดูแลกระทรวงแรงงานได้มีความห่วงใยพี่น้องผู้ใช้แรงงานและประชาชนทั่วไปจากสถานการณ์การระบาดของโรคโควิด-19และกําหนดให้การฉีดวัคซีนเป็นวาระแห่งชาตินั้นและท่านรัฐมนตรีว่าการกระทรวงแรงงานได้มอบหมายสํานักงานประกันสังคมบูรณาการร่วมกับกระทรวงมหาดไทยโดยกรุงเทพมหานครกระทรวงสาธารณสุขโดยสํานักงานหลักประกันสุขภาพแห่งชาติ(สปสช.)กระทรวงการคลังโดยธนาคารกรุงไทยและสถานพยาบาลเครือข่ายประกันสังคมทั้งภาครัฐและเอกชนให้บริการฉีดวัคซีนป้องกันโควิด-19ให้กับผู้ประกันตนเพื่อควบคุมการแพร่ระบาดทั้งในโรงงานและสถานประกอบการ
“รัฐมนตรีว่าการกระทรวงแรงงานท่านสุชาติชมกลิ่นได้มอบหมายให้ดิฉันและคณะลงพื้นที่ตรวจเยี่ยมจุดฉีดวัคซีนให้แก่ผู้ประตนมาตรา33พร้อมมอบใบประกาศเพื่อขอบคุณผู้บริหารภาคเอกชนรวมทั้งให้กําลังใจแก่บุคลากรทางการแพทย์ซึ่งการฉีดวัคซีนโควิด-19ให้กับผู้ประกันตนมาตรา33เป็นหนึ่งในมาตรการที่กระทรวงแรงงานให้การป้องกันรักษาโดยเร่งรัดการฉีดวัคซีนให้แก่ผู้ประกันตนตามนโยบายรัฐบาลเพื่อควบคุมการแพร่ระบาดของโควิด-19และสร้างภูมิคุ้มกันหมู่ในกลุ่มแรงงานเพื่อให้กิจการเดินหน้าต่อไปได้”นางธิวัลรัตน์กล่าวในท้ายสุด
สําหรับศูนย์ฉีดวัคซีนบริษัท27วิศวกรรมจํากัดอยู่ในความรับผิดชอบของสํานักงานประกันสังคมกรุงเทพมหานครพื้นที่7โดยมีศักยภาพการฉีด1,700คนต่อวันมีโรงพยาบาลบางปะกอก8เป็นสถานพยาบาลในการให้บริการ
ส่วนศูนย์ฉีดวัคซีนลานจอดรถบิ๊กซีซุปเปอร์เซ็นเตอร์สาขาดาวคะนองอยู่ในความรับผิดชอบของสํานักงานประกันสังคมกรุงเทพมหานครพื้นที่5ได้ดําเนินการฉีดวัคซีนให้กับผู้ประกันตนเข็มแรกแล้วจํานวน45,477คนปัจจุบันเป็นการฉีดวัคซีนเข็ม2ให้กับผู้ประกันตนโดยมีศักยภาพการฉีด1,400คนต่อวันมีโรงพยาบาลบางปะกอกสมุทรปราการเป็นสถานพยาบาลในการให้บริการ
+++++++++++++++++++
กองเผยแพร่และประชาสัมพันธ์
6กันยายน2564
รัฐบาลไทย-ข่าวทำเนียบรัฐบาล-สปสช. เร่งกระจายชุดตรวจ ATK ผ่านแอปฯ เป๋าตัง และหน่วยบริการสาธารณสุขใกล้บ้าน
วันอาทิตย์ที่ 16 มกราคม 2565
สปสช. เร่งกระจายชุดตรวจ ATK ผ่านแอปฯ เป๋าตัง และหน่วยบริการสาธารณสุขใกล้บ้าน
.....
นายแพทย์จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ (สปสช.) เผย สปสช. เร่งกระจายชุดตรวจ ATK ให้ประชาชนในระบบ ผ่านช่องทางต่าง ๆ ทั้งแอปฯ เป๋าตัง ที่จะกระจายไปยังร้านขายยาใกล้บ้าน และหน่วยบริการสาธารณสุขใกล้บ้าน เช่น รพ.สต. ชุมชนและจังหวัด รวมถึงพื้นที่ กทม. ที่ศูนย์บริการสาธารณสุข 69 แห่ง และคลินิกชุมชนอบอุ่นกว่า 200 แห่ง หรือติดต่อผ่านสายด่วน 1330 ที่จะมีเจ้าหน้าที่แจ้งสถานที่เพื่อรับชุดตรวจ
.
ประชาชนที่ตรวจแล้วผลเป็นบวก สามารถแจ้งผ่านสายด่วน สปสช. 1330 ต่อ 14 เพื่อเข้าสู่ระบบการรักษาทั้งแบบการดูแลรักษาที่บ้าน ศูนย์บริการชุมชน หรือโรงพยาบาลในกลุ่มเสี่ยง 3 กลุ่ม ได้แก่ กลุ่มผู้สูงอายุ กลุ่มผู้มีโรคประจําตัวและกลุ่มหญิงตั้งครรภ์ ซึ่งจะต้องมีผลยืนยันการตรวจแบบ RT-PCR
.
การรักษาตัวที่บ้านและศูนย์บริการชุมชน สปสช. จะประสานงานกับสถานพยาบาลดูแลผู้ป่วย ประกอบด้วย การจัดส่งยา อาหาร 3 มื้อ มีอุปกรณ์ เช่น เครื่องวัดอุณหภูมิ เครื่องวัดออกซิเจนและติดตามอาการผ่านวิดีโอคอลจนครบการดูแล 10 วัน ขณะเดียวกันจะประเมินผลเพื่อกระจายชุดตรวจให้มีความทั่วถึงมากยิ่งขึ้นด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวง ก่อสร้างทางแนวใหม่ ช่วงแยกหนองชะอม - อำเภอประจันตคาม จังหวัดปราจีนบุรี
วันอังคารที่ 31 สิงหาคม 2564
กรมทางหลวง ก่อสร้างทางแนวใหม่ ช่วงแยกหนองชะอม - อําเภอประจันตคาม จังหวัดปราจีนบุรี
เป็น 4 ช่องจราจรตลอดสายแล้วเสร็จ รองรับโครงข่ายทางหลวงเอเชียหมายเลข AH1
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) โดยสํานักก่อสร้างทางที่ 2 ได้ก่อสร้างทางหลวงหมายเลข 33 สายบุรีรัมย์ - อําเภอคูเมือง (แนวใหม่) ตอนแยกหนองชะอม - อําเภอประจันตคาม แล้วเสร็จ ระหว่าง กม. ที่ 146 - กม. ที่ 175 ระยะทางยาวประมาณ 29 กิโลเมตร ในพื้นที่อําเภอเมือง จังหวัดปราจีนบุรี ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการพัฒนาโครงข่ายสายหลักให้ได้มาตรฐานเชื่อมโยงระหว่างประเทศ
โครงการก่อสร้างทางหลวงหมายเลข 33 หรือถนนสุวรรณศร เป็นโครงข่ายทางหลวงสายหลักที่เชื่อมพื้นที่ภาคกลางกับพื้นที่ชายแดนด้านตะวันออก และเป็นส่วนหนึ่งของโครงข่ายทางหลวงเอเชีย หมายเลข AH1 ซึ่งเชื่อมต่อประเทศกัมพูชาที่ด่านอรัญประเทศ ทล. มีแผนปรับปรุงทางหลวงทั้งเส้นให้เป็น4 ช่องจราจร และได้ดําเนินการก่อสร้างใกล้แล้วเสร็จทั้งหมด โดยมีส่วนที่อยู่ระหว่างการก่อสร้าง คือ ช่วงแยกหนองชะอม - อําเภอประจันตคาม ยังคงเป็นทางขนาด 2 ช่องจราจร เนื่องจากมีข้อจํากัดเกี่ยวกับผลกระทบในด้านต่าง ๆ ทําให้ไม่สามารถขยายช่องจราจรเดิมได้ ก่อให้เกิดความคับคั่ง ส่งผลกระทบต่อความปลอดภัยของผู้ใช้รถและถนน โดยมีแนวโน้มเพิ่มขึ้นตามการเจริญเติบโตด้านเศรษฐกิจและปริมาณจราจร ทล. จึงได้ก่อสร้างสายปราจีนบุรี - อําเภอกบินทร์บุรี แนวใหม่ ลักษณะโครงการเป็นงานก่อสร้างคันทางใหม่ด้านซ้ายทางและขวาทางขนาด 4 ช่องจราจร ชั้นผิวทางแอสฟัลท์คอนกรีต ช่องจราจรกว้าง 3.5 เมตร ไหล่ทางด้านนอกกว้าง 2.5 เมตร รวมความกว้างด้านละ 9.5 เมตร มีเกาะกลางแบ่งช่องจราจร ไป - กลับ งบประมาณการก่อสร้าง 1,100,120,000 บาท ทั้งนี้โครงการดังกล่าวจะช่วยแก้ปัญหาการจราจรติดขัด และลดความเสี่ยงในการเกิดอุบัติเหตุ ช่วยเพิ่มประสิทธิภาพการจราจรให้มีความปลอดภัย สะดวก และรวดเร็วในการคมนาคมขนส่ง ของจังหวัดปราจีนบุรี เป็นการพัฒนาโครงข่ายทางหลวงสายหลักที่เชื่อมโยงระหว่างจังหวัดและภูมิภาคช่วยส่งเสริมการพัฒนาด้านเศรษฐกิจ สังคม และการท่องเที่ยวในภูมิภาค
ทล. ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วนกรมทางหลวง โทร 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-กบข. แต่งตั้ง 3 บลจ. เป็นผู้จัดการกองทุนตราสารทุนไทย เน้นบริหารลงทุนหุ้นไทย เพื่อช่วยกระจายความเสี่ยง
วันจันทร์ที่ 31 มกราคม 2565
กบข. แต่งตั้ง 3 บลจ. เป็นผู้จัดการกองทุนตราสารทุนไทย เน้นบริหารลงทุนหุ้นไทย เพื่อช่วยกระจายความเสี่ยง
กบข. ลงนามแต่งตั้ง 3 บลจ. ประกอบด้วย บลจ.กสิกรไทย บลจ.กรุงศรี และบลจ.วรรณ เป็นผู้จัดการกองทุนตราสารทุนไทย มูลค่าประมาณ 7,500 ล้านบาท เพื่อช่วยกระจายความเสี่ยงการลงทุน อายุสัญญา 3 ปี
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ได้ลงนามในสัญญาแต่งตั้งผู้จัดการกองทุนตราสารทุนไทยจํานวน 3 บลจ. ได้แก่ บลจ.กสิกรไทย บลจ.กรุงศรี และบลจ.วรรณ เพื่อบริหารกองทุนย่อยของ กบข. แบบเฉพาะเจาะจง (Specialized Fund) ประเภทตราสารทุนไทย มีมูลค่ากองทุนที่ต้องบริหารประมาณ 7,500 ล้านบาท
โดยผู้จัดการกองทุนจะมีหน้าที่รับผิดชอบบริหารจัดการกองทุนย่อยและนําทรัพย์สินไปดําเนินการจัดหาผลประโยชน์ ซึ่งมีเป้าหมายในการบริหารให้ชนะตัวเทียบวัด (Benchmark) ซึ่งการว่าจ้างผู้จัดการกองทุนภายนอก จะเป็นการบริหารการลงทุนควบคู่กับการลงทุนภายในของ กบข. เป็นไปตามหลักการกระจายความเสี่ยง เพื่อสร้างผลตอบแทนที่ดีให้กับสมาชิก กบข. ในระยะยาว
ทั้งนี้ เกณฑ์การคัดเลือกผู้จัดการกองทุนฯ ของ กบข. ประกอบด้วย ความมั่นคงและนโยบายการบริหารงานองค์กรของแต่ละ บลจ. ประสบการณ์ในการบริหารจัดการกองทุนของทีมผู้จัดการกองทุน กระบวนการตัดสินใจลงทุน ผลตอบแทนย้อนหลังในอดีต ความเข้าใจและการนําเกณฑ์ESG มาประเมินการคัดเลือกหลักทรัพย์และการลงทุน และความพร้อมในการให้บริการ ซึ่งสัญญาผู้จัดการกองทุนฯ จะมีผลบังคับใช้ตั้งแต่วันที่ 1 กุมภาพันธ์ 2565 ถึง 31 มกราคม 2568 มีอายุสัญญา 3 ปี
ดร.ศรีกัญญา กล่าวเพิ่มเติมว่า ปัจจุบันนี้ กบข. มีสมาชิกทั่วประเทศจํานวน 1,158,825 ราย มีมูลค่าสินทรัพย์สุทธิ (รวมเงินสํารอง) 1.13 ล้านล้านบาท ซึ่งการว่าจ้างผู้จัดการกองทุนภายนอกทั้ง 3 บลจ. ในครั้งนี้ เป็นการกระจายความเสี่ยงในการบริหารกองทุนเพิ่มโอกาสในการสร้างผลตอบแทนที่ดีให้กับสมาชิก เนื่องจากแต่ละ บลจ. จะมีรูปแบบและการจัดการการลงทุนที่แตกต่างจาก กบข. จะทําให้เกิดการลงทุนที่หลากหลายมิติมากขึ้น
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1.2 ล้านคน มีมูลค่าสินทรัพย์สุทธิประมาณ 1.13 ล้านล้านบาท (ข้อมูล ณ 31 ธ.ค. 2564)
รัฐบาลไทย-ข่าวทำเนียบรัฐบาล-“กรุงไทย” ล่องใต้จัดโปร ร่วมงาน Thailand Smart Money สุราษฎร์ฯ ชูแนวคิด “ติดปีกไทย สู่ความยั่งยืน”
วันพฤหัสบดีที่ 25 สิงหาคม 2565
“กรุงไทย” ล่องใต้จัดโปร ร่วมงาน Thailand Smart Money สุราษฎร์ฯ ชูแนวคิด “ติดปีกไทย สู่ความยั่งยืน”
ธ.กรุงไทยร่วมงานเทศกาลการเงิน-ลงทุน ครั้งที่ 8 (Thailand Smart Money สุราษฎร์ธานี) ภายใต้แนวคิด “ติดปีกไทย สู่ความยั่งยืน : Empower Better Life for All Thais” ด้วยผลิตภัณฑ์การเงินและการลงทุนที่ตอบโจทย์ลูกค้าทุกกลุ่ม ระหว่างวันที่ 26 - 28 ส.ค.2565
ธนาคารกรุงไทย มุ่งมั่นขับเคลื่อนธุรกิจด้วยเทคโนโลยีและนวัตกรรม เพื่อยกระดับคุณภาพชีวิตคนไทยให้ดีขึ้นทุกวัน ขอเชิญพบกับข้อเสนอทางการเงินสุดพิเศษใน งานเทศกาลการเงิน-ลงทุน ครั้งที่ 8 (Thailand Smart Money สุราษฎร์ธานี) ภายใต้แนวคิด “ติดปีกไทย สู่ความยั่งยืน : Empower Better Life for All Thais” ด้วยผลิตภัณฑ์การเงินและการลงทุนที่ตอบโจทย์ลูกค้าทุกกลุ่ม ระหว่างวันที่ 26 - 28 สิงหาคม 2565 บริเวณชั้น 1 ห้างสรรพสินค้าเซ็นทรัล สุราษฎร์ธานี
ตื่นตาตื่นใจกับไฮไลท์บริการทางการเงินและโปรโมชันภายในงาน ครอบคลุมสินเชื่อรายย่อย สินเชื่อ SME ได้แก่ สินเชื่อกรุงไทยบ้านให้เงิน เปลี่ยนหลักทรัพย์ให้เป็นเงินก้อนโตได้ง่ายๆ วงเงินกู้สูงสุด 20 ล้านบาท กู้ได้นาน 30 ปี สินเชื่อบ้านกรุงไทย ดอกเบี้ยเริ่มต้นปีแรก 0.75% วงเงินกู้สูงสุด 100% ระยะเวลากู้สูงสุด 40 ปี ฟรีค่าธรรมเนียมยื่นกู้ สินเชื่อกรุงไทย Smart Money สําหรับผู้มีรายได้ประจํา แต่ไม่มีบัญชีเงินเดือนกับธนาคาร ให้กู้วงเงินสูงสุด 5 เท่าของรายได้ ไม่ต้องมีหลักประกัน กู้ได้นาน 5 ปี Krungthai NPA ลดราคาขายสุงสุด 55% ดอกเบี้ยสินเชื่อที่อยู่อาศัย ปีแรก 0.5 %
กรุงไทยในฐานะธนาคารพาณิชย์ชั้นนําของประเทศ และหนึ่งในเสาหลักขับเคลื่อนเศรษฐกิจไทย พร้อมส่งเสริมและสนับสนุนผู้ประกอบการเอสเอ็มอีทุกกลุ่มทุกขนาดเข้าถึงแหล่งเงินทุน ด้วย สินเชื่อฟื้นฟูเพื่อธุรกิจ ดอกเบี้ยพิเศษ 2 ปีแรก ไม่เกิน 2% ต่อปี ผ่อนนานสูงสุด 10 ปี สินเชื่อ Krungthai SME Smart Shop ร้านเล็ก ก็กู้ได้ แค่ใช้แอปพลิเคชัน “เป๋าตัง” และ “ถุงเงิน” ไม่ต้องใช้หลักประกัน วงเงินสูงสุดหลักล้าน นอกจากนี้ ยังมี สินเชื่อกรุงไทยธนวัฏ เพื่อสมาชิก กบข. วงเงินสูงสุด 15 เท่าของเงินเดือน คิดดอกเบี้ยตามจํานวนเงินใช้จริง และเปลี่ยนชีวิตให้เป็นเรื่องง่ายกับ สินเชื่ออเนกประสงค์ เพื่อสมาชิก กบข. วงเงินกู้สูงสุด 5 ล้านบาท ดอกเบี้ยพิเศษเริ่มต้น 6.47% ต่อปี ไม่ต้องมีบัญชีเงินเดือนผ่านกรุงไทย ก็ยื่นกู้ได้ พิเศษ สมัคร บัตรเดบิตกรุงไทย รับ 2 ต่อ ฟรีค่าธรรมเนียมออกบัตร และส่วนลดค่าธรรมเนียมรายปี (ปีแรก)
นอกจากนี้ ธนาคารยังตอบโจทย์การวางแผนด้านสุขภาพและการลงทุน พร้อมรับสิทธิพิเศษ เมื่อซื้อกรมธรรม์ใหม่แนบสัญญาเพิ่มเติมค่ารักษาพยาบาล iHealthy Ultra รับทันที Sport Bag ซื้อประกันภัย PA สุขใจชัวร์ เบี้ยประกันภัย 5,000 บาทขึ้นไป บมจ. กรุงไทยพานิชประกันภัย รับบัตร Starbucks E-Coupon มูลค่า 150 บาท ซื้อผลิตภัณฑ์ประกันวินาศภัย บมจ.ทิพยประกันภัย เบี้ยประกันภัย 5,000 บาทขึ้นไป รับสายรัดข้อมืออัจฉริยะ Mi Band 3 เปิดบัญชี ซื้อ-ขายหลักทรัพย์ผ่าน Wealth me ของ Krungthai XSpring รับฟรี Tops E-Voucher มูลค่า 100 บาท ลงทุน 200,000 บาทขึ้นไป รับฟรีกระเป๋า G2000 และ สมัครบัตรเครดิต KTC รับบัตรกํานัล Starbucks มูลค่า 200 บาท
สําหรับผู้สนใจติดต่อสอบถามข้อมูลเพิ่มเติมได้ที่ ธนาคารกรุงไทยทุกสาขา หรือ Krungthai Contact Center โทร. 02-111-1111
รัฐบาลไทย-ข่าวทำเนียบรัฐบาล-กรมท่าอากาศยาน ทดลองการเปิดบริการเที่ยวบินพาณิชย์ ณ ท่าอากาศยานเบตง
วันศุกร์ที่ 28 มกราคม 2565
กรมท่าอากาศยาน ทดลองการเปิดบริการเที่ยวบินพาณิชย์ ณ ท่าอากาศยานเบตง
ตามนโยบายของนายกรัฐมนตรี
กรมท่าอากาศยาน กระทรวงคมนาคม ทดลองการเปิดบริการเที่ยวบินพาณิชย์ท่าอากาศยานเบตง จังหวัดยะลา โดยให้บริการเที่ยวบินแบบเช่าเหมาลํา (Charter Flight) ใช้อากาศยานแบบ Q-400 ความจุผู้โดยสารจํานวน 86 ที่นั่ง โดยสายการบินนกแอร์ ในเส้นทางดอนเมือง - เบตง - ดอนเมือง ในวันที่ 29 มกราคม 2565 โดยทั้งหมดนี้เป็นไปตามยุทธศาสตร์ชาติ “มั่นคง มั่งคั่ง ยั่งยืน” โดยพลเอกประยุทธ์ จันทร์โอชา นายกรัฐมนตรี ที่มีนโยบายให้หน่วยงานดําเนินการพัฒนาเศรษฐกิจความมั่นคงในพื้นที่ 3 จังหวัดชายแดนภาคใต้อย่างเป็นรูปธรรม
ซึ่งรัฐมนตรีว่าการกระทรวงคมนาคม นายศักดิ์สยาม ชิดชอบ มอบให้ทุกหน่วยงานในสังกัดกระทรวงคมนาคมพัฒนาโครงข่ายคมนาคมขนส่งทั่วประเทศอย่างบูรณาการ เพื่ออํานวยความสะดวกประชาชนให้สามารถเดินทางสัญจรได้อย่างสะดวก รวดเร็ว และปลอดภัย
ด้านท่าอากาศยานเบตงยืนยันมีความพร้อมในด้านกายภาพ อุปกรณ์ สิ่งอํานวยความสะดวก และบุคลากรที่จะปฏิบัติหน้าที่ให้บริการภายใต้มาตรการการเฝ้าระวังโรคติดเชื้อไวรัสโคโรนา2019 (COVID-19) โดยทั้งหมดเป็นไปตามมาตรฐานความปลอดภัยของสํานักงานการบินพลเรือนแห่งประเทศไทย (กพท.) ซึ่งท่าอากาศยานเบตงได้รับใบรับรองการดําเนินงานสนามบินสาธารณะเป็นที่เรียบร้อยแล้ว สายการบินนกแอร์จึงได้ขออนุญาตทําการบินแบบเช่าเหมาลํา (Charter Flight) เส้นทางบินกรุงเทพ - เบตง - กรุงเทพ เพื่อตรวจสอบความพร้อมในการให้บริการเที่ยวบินพาณิชย์ และสรุปข้อตกลงสําหรับการเปิดทําการบินแบบประจํา(Schedule Flight) ตามที่ได้ยื่นขออนุญาตทําการบินไว้ 2 เส้นทาง คือ 1.หาดใหญ่-เบตง-หาดใหญ่ และ 2.ดอนเมือง-เบตง-ดอนเมือง
สําหรับการเปิดเที่ยวบินพาณิชย์แบบประจํา กระทรวงคมนาคม กรมท่าอากาศยาน และหน่วยงานที่เกี่ยวข้องจะมีการประชุมสรุปข้อมูลภายหลังจากเที่ยวบินทดลองนี้ เพื่อเตรียมความพร้อมของทุกฝ่ายอีกครั้ง ซึ่งการเปิดเที่ยวบินของท่าอากาศยานเบตงจะช่วยแก้ไขปัญหาการคมนาคมในพื้นที่ที่มีสภาพภูมิประเทศเป็นภูเขาสูงชัน ไม่สะดวกต่อการเดินทาง รวมถึงส่งเสริมการท่องเที่ยวอีกด้วย
รัฐบาลไทย-ข่าวทำเนียบรัฐบาล-ประกาศ​ ขสมก.​ ประจำวันที่ 30 สิงหาคม 2564 พบพนักงานติดเชื้อไวรัส COVID-19 จำนวน 9 ราย
วันจันทร์ที่ 30 สิงหาคม 2564
ประกาศ​ ขสมก.​ ประจําวันที่ 30 สิงหาคม 2564 พบพนักงานติดเชื้อไวรัส COVID-19 จํานวน 9 ราย
ประกาศ​ ขสมก.​ ประจําวันที่ 30 สิงหาคม 2564 พบพนักงานติดเชื้อไวรัส COVID-19 จํานวน 9 ราย
1)​ พนักงานขับรถโดยสารธรรมดา สาย 84 ก เพศชาย อายุ 39 ปี
2)​ พนักงานเก็บค่าโดยสารรถธรรมดา สาย 71 เพศหญิง อายุ 42 ปี
3)​ พนักงานขับรถโดยสารปรับอากาศ สาย A1 เพศหญิง อายุ 50 ปี
4)​ พนักงานเก็บค่าโดยสารรถปรับอากาศ สาย 142 เพศหญิง อายุ 27 ปี (ปัจจุบันปฏิบัติหน้าที่นิติกร งานติดตามหนี้และบังคับคดี กลุ่มงานคดี สํานักกฎหมาย)
5) พนักงานเก็บค่าโดยสารรถปรับอากาศ สาย 8 เพศหญิง อายุ 36 ปี
6)​ พนักงานขับรถโดยสารธรรมดา สาย 15 เพศชาย อายุ 52 ปี
7)​ พนักงานเก็บค่าโดยสารรถธรรมดา สาย 54 เพศหญิง อายุ 59 ปี
8)​ พนักงานขับรถโดยสารปรับอากาศ สาย 205 เพศชาย อายุ 59 ปี
9) พนักงานขับรถโดยสารธรรมดา สาย 47 เพศชาย อายุ 58 ปี
รัฐบาลไทย-ข่าวทำเนียบรัฐบาล-กยศ. ร่วมจัดมหกรรมไกล่เกลี่ยหนี้จังหวัดสุราษฎร์ธานี วันที่ 6 พ.ค. 65 และจังหวัดพัทลุง วันที่ 9 พ.ค. 65 ผู้ร่วมงานจะไม่ถูกดำเนินคดี
วันพฤหัสบดีที่ 5 พฤษภาคม 2565
กยศ. ร่วมจัดมหกรรมไกล่เกลี่ยหนี้จังหวัดสุราษฎร์ธานี วันที่ 6 พ.ค. 65 และจังหวัดพัทลุง วันที่ 9 พ.ค. 65 ผู้ร่วมงานจะไม่ถูกดําเนินคดี
กยศ.ร่วมกับกรมคุ้มครองสิทธิและเสรีภาพและกรมบังคับคดี จัดมหกรรมไกล่เกลี่ยหนี้สินครัวเรือนครั้งที่ 7 จ.สุราษฎร์ธานี ในวันที่ 6 พ.ค.2565 และครั้งที่ 8 จ.พัทลุง ในวันที่ 9 พ.ค.2565 ซึ่งผู้กู้ยืมที่เข้าร่วมงานจะไม่ถูกดําเนินคดี
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือนครั้งที่ 7 จังหวัดสุราษฎร์ธานี ในวันศุกร์ที่ 6 พฤษภาคม 2565 ณ โรงแรมแก้วสมุย รีสอร์ท และครั้งที่ 8 จังหวัดพัทลุง ในวันจันทร์ที่ 9 พฤษภาคม 2565 ณ มหาวิทยาลัยทักษิณ ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้อง ซึ่งผู้กู้ยืมที่เข้าร่วมงานจะไม่ถูกดําเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน ครั้งที่ 7 จังหวัดสุราษฎร์ธานี ในวันศุกร์ที่ 6 พฤษภาคม 2565 ณ โรงแรม แก้วสมุย รีสอร์ท จังหวัดสุราษฎร์ธานี และงานมหกรรมไกล่เกลี่ยหนี้สินครัวเรือน ครั้งที่ 8 จังหวัดพัทลุง ในวันจันทร์ที่ 9 พฤษภาคม 2565 ณ มหาวิทยาลัยทักษิณ จังหวัดพัทลุง โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทําให้ผู้กู้ยืมเงินบางส่วนขาดรายได้และผิดนัดชําระหนี้ จนนําไปสู่การฟ้องร้องดําเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชําระหนี้ที่ถูกบอกเลิกสัญญาและกําลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จําเป็นต้องดําเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอํานาจในการปลดภาระผู้ค้ําประกัน โดยกองทุนมีหลักการว่าจะยกเลิกการค้ําประกันของผู้ค้ําประกัน เมื่อผู้กู้ยืมได้ผ่อนชําระเงินต้นมาแล้วร้อยละ 25 ของเงินต้นที่ค้างชําระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-ประกาศ​ ขสมก.​ ประจำวันที่ 24 สิงหาคม 2564 พบพนักงานติดเชื้อไวรัส COVID-19 จำนวน 19 ราย
วันอังคารที่ 24 สิงหาคม 2564
ประกาศ​ ขสมก.​ ประจําวันที่ 24 สิงหาคม 2564 พบพนักงานติดเชื้อไวรัส COVID-19 จํานวน 19 ราย
ประกาศ​ ขสมก.​ ประจําวันที่ 24 สิงหาคม 2564 พบพนักงานติดเชื้อไวรัส COVID-19 จํานวน 19 ราย
1)​ พนักงานขับรถโดยสารปรับอากาศ สาย 79 เพศชาย อายุ 29 ปี
2)​ พนักงานขับรถโดยสารปรับอากาศ สาย 79 เพศหญิง อายุ 53 ปี
3)​ พนักงานขับรถโดยสารธรรมดา สาย 60 เพศชาย อายุ 48 ปี
4)​ พนักงานขับรถโดยสารธรรมดา สาย 96 เพศชาย อายุ 35 ปี
5)​ พนักงานเก็บค่าโดยสารรถธรรมดา สาย 72 เพศหญิง อายุ 45 ปี
6)​ พนักงานเก็บค่าโดยสารรถปรับอากาศ สาย 205 เพศหญิง อายุ 37 ปี
7)​ พนักงานธุรการ ระดับ 2 งานบริหารงานบุคคล เขตการเดินรถที่ 8
8)​ พนักงานขับรถโดยสารธรรมดา สาย 25 เพศชาย อายุ 59 ปี
9)​ พนักงานเก็บค่าโดยสารรถปรับอากาศ สาย 142 เพศหญิง อายุ 32 ปี
10)​ พนักงานเก็บค่าโดยสารรถปรับอากาศ สาย 23 เพศหญิง อายุ 54 ปี
11)​ พนักงานเก็บค่าโดยสารรถปรับอากาศ สาย 4 เพศหญิง อายุ 28 ปี
12)​ พนักงานเก็บค่าโดยสารรถธรรมดา สาย 11 เพศหญิง อายุ 42 ปี
13)​ พนักงานขับรถโดยสารธรรมดา สาย 93 เพศชาย อายุ 32 ปี
14)​ พนักงานเก็บค่าโดยสารรถธรรมดา สาย 93 เพศหญิง อายุ 31 ปี
15)​ พนักงานเก็บค่าโดยสารรถธรรมดา สาย 96 เพศหญิง อายุ 32 ปี
16)​ พนักงานขับรถโดยสารธรรมดา สาย 11 เพศชาย อายุ 43 ปี
17)​ พนักงานขับรถโดยสารธรรมดา สาย 47 เพศหญิง อายุ 24 ปี
18)​ พนักงานขับรถโดยสารธรรมดา สาย 191 เพศชาย อายุ 33 ปี
19) พนักงานขับรถโดยสารธรรมดา สาย 25 เพศชาย อายุ 50 ปี
รัฐบาลไทย-ข่าวทำเนียบรัฐบาล-​เปิดสถานีกลางบางซื่อ รองรับผู้ถูกเลื่อนนัดฉีดวัคซีนโควิด-19
วันพฤหัสบดีที่ 1 กรกฎาคม 2564
​เปิดสถานีกลางบางซื่อ รองรับผู้ถูกเลื่อนนัดฉีดวัคซีนโควิด-19
วันอังคารที่ 22 มิถุนายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยกลุ่มผู้สูงอายุและกลุ่มผู้มี 7 โรคเสี่ยง ที่อยู่อาศัยในพื้นที่ กทม. โดยเฉพาะผู้ที่ถูกเลื่อนนัดฉีดวัคซีนโควิด-19 โดยขอให้ติดต่อนัดหมายวัน เวลา ฉีดวัคซีนใหม่ ณ ศูนย์ฉีดวัคซีนกลางบางซื่อ ผ่านระบบคอลเซ็นเตอร์หมอพร้อม 02-792-2333 ซึ่งมีคู่สายรองรับประมาณ 200 คู่สาย และให้บริการได้ราว 2,000 คน/วัน ทั้งนี้ รัฐบาลตั้งเป้าหมายเร่งการช่วยเหลือให้ประชาชนกลุ่มนี้ได้รับวัคซีนโดยเร็วภายใน 2 เดือน เพื่อลดความเสี่ยงในการเจ็บป่วยแล้วอาจมีอาการแทรกซ้อนรุนแรง โดยผู้ที่ลงทะเบียนผ่านระบบหมอพร้อม และไม่ได้รับแจ้งว่ามีการเลื่อนนัด ยังสามารถเข้ารับบริการฉีดวัคซีนได้ตามวัน เวลา และสถานที่เดิม
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรี เปิดเที่ยวบินพาณิชย์ปฐมฤกษ์ ดอนเมือง-เบตง
วันจันทร์ที่ 28 มีนาคม 2565
นายกรัฐมนตรี เปิดเที่ยวบินพาณิชย์ปฐมฤกษ์ ดอนเมือง-เบตง
วันจันทร์ที่ 14 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (14มี.ค.65) พลเอก ประยุทธ์ จันทร์โอชา นายกรัฐมนตรี เป็นประธานในการเปิดเที่ยวบินพาณิชย์ปฐมฤกษ์เส้นทางดอนเมือง-เบตง ณ ท่าอากาศยานเบตง จ.ยะลา ซึ่งเป็นส่วนหนึ่งของการพัฒนาเศรษฐกิจกลุ่มจังหวัดภาคใต้ชายแดนตามนโยบายรัฐบาล เนื่องจากลักษณะภูมิประเทศของ อ.เบตง อยู่ระหว่างเทือกเขา การคมนาคมขนส่งทางรถยนต์ซึ่งเป็นเส้นทางหลักมีความล่าช้าและเกิดอุบัติเหตุบ่อยครั้ง เที่ยวบินพาณิชย์จะทําให้การเดินทางสู่พื้นที่ อ.เบตง และพื้นที่ใกล้เคียงมีความสะดวกรวดเร็วและปลอดภัยมากขึ้น ส่งเสริมเศรษฐกิจการค้า การลงทุน และการท่องเที่ยวในพื้นที่ได้เพิ่มขึ้น โดยบริการเส้นทางไปกลับดอนเมือง-เบตง นี้จะมี 3 เที่ยวบินต่อสัปดาห์ คือในวันจันทร์ วันพุธ และวันศุกร์
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.สุชาติ รับมอบเครื่องอุปโภคบริโภคจากภาคเอกชน ช่วยเหลือพี่น้องแรงงานสู้ภัยโควิด-19
วันอังคารที่ 14 กันยายน 2564
รมว.สุชาติ รับมอบเครื่องอุปโภคบริโภคจากภาคเอกชน ช่วยเหลือพี่น้องแรงงานสู้ภัยโควิด-19
รมว.สุชาติ รับมอบเครื่องอุปโภคบริโภคจากภาคเอกชน ช่วยเหลือพี่น้องแรงงานสู้ภัยโควิด-19
เมื่อวันที่14กันยายน2564นายสุชาติชมกลิ่นรัฐมนตรีว่าการกระทรวงแรงงานรับมอบเครื่องอุปโภคบริโภคจากภาคเอกชนจํานวน3คณะเพื่อให้กระทรวงแรงงานนําไปช่วยเหลือพี่น้องผู้ใช้แรงงานที่ได้รับผลกระทบจากจากโควิด-19คณะแรกนายทาคาฮากิโคบายาชิกรรมการบริษัทคิทซ์(ประเทศไทย)จํากัดร่วมกับสหภาพแรงงานคิทซ์แห่งประเทศไทยมอบข้าวสารขนาดถุงละ5กิโลกรัมจํานวน800ถุงและอาหารแห้งจํานวนหนึ่งคณะที่สองนายวราวงศ์ตั้งกิจเวทย์กรรมการผู้จัดการใหญ่บริษัทแวนด้าแพคจํากัดและคณะมอบกล่องใส่อาหารพร้อมฝาปิดและถ้วยใส่อาหารพร้อมฝาปิดจํานวน50,000ชุดและคณะที่3นายฮิโรยูกิฮะเซกาวาประธานบริษัทเอดับเบิ้ลยู(ไทยแลนด์)จํากัดและคณะผู้บริหารชาวญี่ปุ่นมอบข้าวสารบรรจุถุงขนาด5กิโลกรัมจํานวน1,000ถุงโดยมีนายสุรชัยชัยตระกูลทองผู้ช่วยรัฐมนตรีประจํากระทรวงแรงงานนางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานพล.ต.ต.นันทชาติศุภมงคลประจําสํานักเลขาธิการนายกรัฐมนตรีปฏิบัติหน้าที่ประจํากระทรวงแรงงานนางเธียรรัตน์นะวะมะวัฒน์ โฆษกกระทรวงแรงงาน(ฝ่ายการเมือง)นายสุทธิสุโกศลปลัดกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยณบริเวณโถงชั้น1อาคารกระทรวงแรงงานโดยนายสุชาติกล่าวว่าจากสถานการณ์การแพร่ระบาดของโควิด-19ท่านนายกรัฐมนตรีและรมว.กลาโหมพล.อ.ประยุทธ์จันทร์โอชาและท่านรองนายกรัฐมนตรีพล.อ.ประวิตรวงษ์สุวรรณซึ่งท่านกํากับดูแลกระทรวงแรงงานได้มีความห่วงใยพี่น้องผู้ใช้แรงงานและประชาชนทั่วไปจากสถานการณ์การระบาดของโรคโควิด-19
“วันนี้กระทรวงแรงงานขอขอบคุณภาคเอกชนทั้ง3คณะอย่างบริษัทคิทซ์(ประเทศไทย)จํากัดและสหภาพแรงงานคิทซ์แห่งประเทศไทยที่มอบข้าวสารและอาหารแห้งบริษัทแวนด้าแพคจํากัดที่มอบกล่องและถ้วยใส่อาหารพร้อมฝาปิดและบริษัทเอดับเบิ้ลยู(ไทยแลนด์)จํากัดที่มอบข้าวสารเพื่อให้กระทรวงแรงงานนําไปช่วยเหลือพี่น้องผู้ใช้แรงงานที่ได้รับผลกระทบจากจากโควิด-19เป็นการช่วยแบ่งเบาภาระและเป็นการสร้างขวัญกําลังใจในการต่อสู้กับการแพร่ระบาดของโควิด-19ให้ก้าวข้ามสถานการณ์นี้ไปด้วยกัน”นายสุชาติกล่าวในท้ายสุด
+++++++++++++++++++
กองเผยแพร่และประชาสัมพันธ์
14กันยายน2564
รัฐบาลไทย-ข่าวทำเนียบรัฐบาล-เปิดแล้ว! 19 ศูนย์พักคอย กทม. ตั้งเป้าครบ 50 ศูนย์ เดือน ก.ค. นี้
วันอังคารที่ 20 กรกฎาคม 2564
เปิดแล้ว! 19 ศูนย์พักคอย กทม. ตั้งเป้าครบ 50 ศูนย์ เดือน ก.ค. นี้
....
กทม. จัดตั้งศูนย์พักคอยเพื่อส่งต่อ (Community Isolation) เพิ่มเติม โดยมีเป้าหมาย 1 เขต 1 ศูนย์พักคอย ขณะนี้จัดตั้งศูนย์พักคอยฯ แล้ว จํานวน 42 แห่ง อยู่ในพื้นที่เขต 41 เขต เปิดบริการแล้ว จํานวน 19 แห่ง รองรับผู้ป่วยแล้ว 1,381 คน
.
ในขณะที่บางแห่งกําหนดสถานที่แล้วแต่อยู่ระหว่างการประสานงานและลงพื้นที่ตรวจสอบอีกครั้ง จํานวน 6 เขต ได้แก่ เขตสัมพันธวงศ์ เขตพญาไท เขตบึงกุ่ม เขตบางพลัด เขตภาษีเจริญ เขตราษฎร์บูรณะ และอยู่ระหว่างพิจารณาสถานที่ จํานวน 3 เขต ได้แก่ เขตวัฒนา เขตประเวศ เขตบางกอกใหญ่ ซึ่งได้มอบหมายให้สํานักงานเขตเร่งดําเนินการจัดตั้งโดยเร็ว
.
พร้อมเร่งสร้างความเข้าใจและขอความร่วมมือกับชุมชนใกล้เคียงในการจัดตั้งศูนย์ โดยมีเป้าหมายให้แล้วเสร็จครบทั้ง 50 ศูนย์ ภายในเดือน ก.ค. 64 เพื่อให้สามารถรองรับและช่วยเหลือผู้ป่วยตกค้างในพื้นที่ให้เร็วที่สุด
.
โดยประชาชนสามารถติดต่อได้ที่สํานักงานเขต/ สายด่วนศูนย์เอราวัณ 1669/ สายด่วน 1330
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-หนุน เยาวชนสร้างวินัยการออม
วันศุกร์ที่ 25 มิถุนายน 2564
หนุน เยาวชนสร้างวินัยการออม
....
การออมเงินเพื่อการเกษียณ เป็นการสร้างความมั่นคงในระยะยาวที่ดูไกลตัวเยาวชน แต่ใครเริ่มได้ก่อน ย่อมเป็นผลดีต่อตนเอง รัฐบาลจึงส่งเสริมให้นักเรียน นักศึกษาเริ่มต้นการออม โดยนําร่องในกลุ่มผู้กู้ยืม กยศ.
.
โดยหาก น้องๆ เปิดบัญชีกับกองทุนการออมแห่งชาติ หรือ กอช. แล้วนําส่งเงินออม เพียงเดือนละ 50 บาท ต่อเนื่องทุกเดือน สามารถนําไปสะสมเป็นชั่วโมงจิตสาธารณะได้ 1 ชั่วโมงต่อเดือน ด้วย
.
การออมกับ กอช. นั้น เริ่มขั้นต่ําเพียง 50 บาท สูงสุดไม่เกิน 13,200 บาท/ปี
ทุกครั้งที่ส่งเงินออม รัฐสมทบให้ตามช่วงอายุ ดังนี้
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เร่งรัดความคืบหน้า โครงการรถไฟฟ้ารางเดี่ยว “โมโนเรลสายสีเทา” สนับสนุนการลงทุนรัฐ-เอกชน (PPP) เพื่อเชื่อมโยงเส้นทางขนส่งสาธารณะให้ครอบคลุม พัฒนาคุณภาพชีวิตประชาชน
วันพฤหัสบดีที่ 18 พฤศจิกายน 2564
โฆษกรัฐบาลเผย นายกฯ เร่งรัดความคืบหน้า โครงการรถไฟฟ้ารางเดี่ยว “โมโนเรลสายสีเทา” สนับสนุนการลงทุนรัฐ-เอกชน (PPP) เพื่อเชื่อมโยงเส้นทางขนส่งสาธารณะให้ครอบคลุม พัฒนาคุณภาพชีวิตประชาชน
โฆษกรัฐบาลเผย นายกฯ เร่งรัดความคืบหน้า โครงการรถไฟฟ้ารางเดี่ยว “โมโนเรลสายสีเทา” สนับสนุนการลงทุนรัฐ-เอกชน (PPP) เพื่อเชื่อมโยงเส้นทางขนส่งสาธารณะให้ครอบคลุม พัฒนาคุณภาพชีวิตประชาชน
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบความคืบหน้าการดําเนินโครงการรถไฟฟ้ารางเดี่ยว “โมโนเรลสายสีเทา” (Monorail) ซึ่งได้ข้อสรุปการดําเนินโครงการในช่วงแรกแล้ว โครงการรถไฟฟ้ารางเดี่ยว โมโนเรลสายสีเทาจะใช้ช่วงสถานี วัชรพล-ทองหล่อ เป็นเส้นทางนําร่องในช่วงแรก ระยะทางรวม 16.3 กม. วงเงินการก่อสร้าง 27,500 ล้านบาท มีสถานีทั้งหมด 15 สถานี ใช้ระยะเวลาในการเดินทางไป–กลับ ประมาณ 62 นาที คาดว่าจะสามารถรองรับผู้โดยสารได้ประมาณ 8,000 – 30,000 คน/ชั่วโมง/ทิศทาง ใช้ระบบควบคุมการเดินรถอัตโนมัติ (Automatic Train Control: ATC) และมีระบบการเก็บค่าโดยสารอัตโนมัติ (Automatic Fare Collection System) ทั้งนี้ เส้นทางการเดินรถไฟมีทั้งสิ้น 3 ระยะ ได้แก่ ระยะที่ 1 ช่วงวัชรพล–ทองหล่อ ระยะที่ 2 ช่วงพระโขนง–พระราม 3 และระยะที่ 3 ช่วงพระราม 3 – ท่าพระ รวมระยะทางประมาณ 40 กม. ซึ่งคาดว่าทั้งหมด 3 ระยะนี้จะเปิดให้บริการได้ในปี 2573
นายธนกร กล่าวว่า ทั้งนี้ โครงการรถไฟฟ้ารางเดี่ยว หรือ โมโนเรล เป็นการดําเนินงานตามแผนพัฒนาโครงการในรูปแบบการร่วมลงทุนระหว่างภาครัฐ (PPP) สอดคล้องตาม พ.ร.บ.การร่วมลงทุนระหว่างรัฐและเอกชน พ.ศ. 2562 มีการศึกษาวิเคราะห์ เพื่อแลกเปลี่ยนข้อคิดเห็น ข้อเสนอแนะร่วมกันทั้งจากภาครัฐและภาคเอกชน รวมทั้งจัดทํารายงานการวิเคราะห์ผลกระทบสิ่งแวดล้อม (EIA) ถือเป็นการเปิดโอกาสให้ภาคเอกชนร่วมลงทุนพัฒนาโครงสร้างพื้นฐานกับภาครัฐได้อย่างยั่งยืนและครอบคลุมในระยะยาว สามารถสร้างความเชื่อมั่นให้ทุกภาคส่วนได้ผ่านระบบขนส่งสาธารณะซึ่งเป็นสาธารณูปโภคพื้นฐานภายในประเทศ และต่อยอดไปสู่การเชื่อมโยงระบบขนส่งในภูมิภาค
“นายกรัฐมนตรีรับทราบการดําเนินการ ติดตาม และสั่งการเร่งรัดเพื่อพัฒนาโครงการดังกล่าว ซึ่งถือเป็นประเด็นที่นายกรัฐมนตรีให้ความสําคัญ โดยเฉพาะการพัฒนาโครงสร้างพื้นฐานด้านเส้นทางคมนาคม เป็นการยกระดับมาตรฐานอุตสาหกรรมขนส่งทางรางอย่างเป็นระบบให้สอดคล้องกับโครงการขนส่งสาธารณะในรูปแบบอื่น ๆ เพื่อให้เชื่อมโยงเป็นโครงข่ายเดียวกัน นอกจากจะส่งผลต่อการพัฒนาเมือง และพัฒนาพื้นที่ตามแนวเส้นทางสถานี พัฒนาคุณภาพชีวิตประชาชนแล้ว ยังช่วยสร้างงาน สร้างอาชีพให้แก่ประชาชน ยกระดับมาตรฐานการดํารงชีวิตของคนไทย ซึ่งทุกประเด็นความเจริญที่จะส่งผลถึงประชาชนเป็นสิ่งที่นายกรัฐมนตรีให้ความสําคัญที่สุด” นายธนกรฯ กล่าว
รัฐบาลไทย-ข่าวทำเนียบรัฐบาล-พิธีรับมอบสื่อการสอน “เรื่องต้องรู้ก่อนการประกอบอาชีพ” และเงินบริจาคเข้ากองทุนกำลังใจในพระดำริพระเจ้าหลานเธอ พระองค์เจ้าพัชรกิติยาภา
วันพฤหัสบดีที่ 28 ตุลาคม 2564
พิธีรับมอบสื่อการสอน “เรื่องต้องรู้ก่อนการประกอบอาชีพ” และเงินบริจาคเข้ากองทุนกําลังใจในพระดําริพระเจ้าหลานเธอ พระองค์เจ้าพัชรกิติยาภา
พิธีรับมอบสื่อการสอน “เรื่องต้องรู้ก่อนการประกอบอาชีพ” และเงินบริจาคเข้ากองทุนกําลังใจในพระดําริพระเจ้าหลานเธอ พระองค์เจ้าพัชรกิติยาภา
ในวันพฤหัสบดีที่ ๒๘ ตุลาคม ๒๕๖๔ เวลา ๑๑.๒๐ น. พลอากาศโท สมคิด สุขบาง รองประธานคณะกรรมการกองทุนกําลังใจในพระดําริพระเจ้าหลานเธอ พระองค์เจ้าพัชรกิติยาภา ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นางจิรภา สินธุนาวา ผู้ตรวจราชการกระทรวงยุติธรรม รองประธานคณะกรรมการกองทุนกําลังใจฯ พร้อมด้วย คณะกรรมการกองทุนกําลังใจฯ เข้าร่วมพิธีรับมอบสื่อการสอน “เรื่องต้องรู้ก่อนการประกอบอาชีพ” จํานวน ๓๔ ชุด เพื่อใช้ในการให้ความรู้และส่งเสริมวิทยากรเพื่อเข้ามาอบรมให้แก่ผู้ต้องขัง จากนางสาวนิภา วนิชวัฒน์ ผู้อํานวยการอาวุโส สายงานกิจกรรมเพื่อสังคม บริษัท เงินติดล้อ จํากัด (มหาชน) ซึ่งที่ผ่านมาโครงการกําลังใจฯ ได้รับการสนับสนุนอย่างดีจากบริษัท เงินติดล้อ จํากัด (มหาชน) ในการพัฒนาผลงานร่วมกันอย่างต่อเนื่องเสมอมา ประกอบกับปัจจุบันสถานการณ์การแพร่ระบาดของเชื้อไวรัสโคโรนา 2019 (โควิด-19) ทําให้การเข้าไปในเรือนจําเพื่อให้ความรู้แก่ผู้ต้องขังนั้นไม่สามารถทําได้ จึงเล็งเห็นว่า การใช้สื่อการเรียนการสอนที่เป็นแบบวิดีทัศน์จะสามารถให้ความรู้แก่ผู้ต้องขังได้อย่างต่อเนื่อง
นอกจากนี้ กองทุนกําลังใจฯ ยังได้รับมอบเงินบริจาค จํานวน ๓๐๐,๐๐๐ บาท จากมูลนิธิเจ้าพระยาอภัยราชาสยามานุกูลกิจ โดยมี เคานต์เจอรัล แวน เดอ สตราเทน พอนโธส ประธานมูลนิธิฯ พร้อมด้วยหม่อมราชวงศ์ปรียนันทนา รังสิต รองประธานมูลนิธิฯ นางเตือนใจ สินธุวณิก และ ดร.จินตนันท์ ชญาต์ร ศุภมิตร กรรมการมูลนิธิฯ เป็นตัวแทนในการมอบเงินบริจาค ซึ่งมูลนิธิเจ้าพระยาอภัยราชาสยามานุกูลกิจ เป็นมูลนิธิที่ก่อตั้งขึ้นมาเพื่อระลึกถึงเจ้าพระยาอภัยราชาสยามานุกูลกิจ (คุสตาฟ โรลิน ยัคมินส์) ผู้มีบทบาทสําคัญในการพัฒนาระบบกฎหมายและการบริหารราชการของไทย ในสมัยพระบาทสมเด็จพระจุลจอมเกล้าเจ้าอยู่หัว ซึ่งปัจจุบันมูลนิธิฯ ดังกล่าวให้ความความสําคัญกับเรื่องการช่วยเหลือด้านการศึกษา และด้านกฎหมาย
รัฐบาลไทย-ข่าวทำเนียบรัฐบาล-"นายกฯ" ชื่นชมทุกหน่วยงานที่มีส่วนผลักดันความตกลง FTA ส่งผลให้ตัวเลขการใช้สิทธิประโยชน์จาก FTA 10 เดือนแรก ปี 2564 ขยายตัว 31.67% มูลค่าส่งออกกว่า 6 หมื่นล้านเหรียญสหรัฐ
วันศุกร์ที่ 14 มกราคม 2565
"นายกฯ" ชื่นชมทุกหน่วยงานที่มีส่วนผลักดันความตกลง FTA ส่งผลให้ตัวเลขการใช้สิทธิประโยชน์จาก FTA 10 เดือนแรก ปี 2564 ขยายตัว 31.67% มูลค่าส่งออกกว่า 6 หมื่นล้านเหรียญสหรัฐ
"นายกฯ" ชื่นชมทุกหน่วยงานที่มีส่วนผลักดันความตกลง FTA ส่งผลให้ตัวเลขการใช้สิทธิประโยชน์จาก FTA 10 เดือนแรก ปี 2564 ขยายตัว 31.67% มูลค่าส่งออกกว่า 6 หมื่นล้านเหรียญสหรัฐ
วันที่ 14 มกราคม 2565 นายธนกร วังบุญคงชนะโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบตัวเลขการใช้สิทธิประโยชน์จากความตกลง FTA เดือนมกราคม – ตุลาคม 2564 ขยายตัวเพิ่มขึ้น 31.67% เมื่อเทียบกับช่วงเวลาเดียวกันของปีก่อน โดยทําให้มีมูลค่าการส่งออกถึง 63,104.43 ล้านเหรียญสหรัฐ และมีสัดส่วนการใช้สิทธิ สูงถึง 78.51% นายกรัฐมนตรีชื่นชมการทํางาน และขอบคุณทุกหน่วยงานที่เกี่ยวข้องทั้งภาครัฐและภาคเอกชนที่ร่วมมีส่วนส่งเสริมการค้าระหว่างประเทศจนสามารถทําให้ตัวเลขการส่งออกสูงถึงกว่า 6 หมื่นล้านเหรียญสหรัฐ เชื่อมั่นว่าการทํางานร่วมกันอย่างบูรณาการของรัฐบาลจะส่งผลสําคัญต่อสําเร็จในการฟื้นตัวทางเศรษฐกิจอย่างแน่นอน
นายธนกร กล่าวว่า สําหรับการใช้สิทธิประโยชน์จาก FTA นั้น มีการใช้สิทธิเพิ่มขึ้นทุกตลาด และตลาดที่มีมูลค่าการใช้สิทธิ FTA สูงสุด 5 อันดับแรก ได้แก่ อันดับ 1 อาเซียน (มูลค่า 21,539.08 ล้านเหรียญสหรัฐ) โดยตลาดส่งออกสําคัญของอาเซียนคือ เวียดนาม อินโดนีเซีย มาเลเซีย และฟิลิปปินส์ อันดับ 2 จีน (มูลค่า 21,372.57 ล้านเหรียญสหรัฐ) อันดับ 3 ออสเตรเลีย (มูลค่า 6,891.79 ล้านเหรียญสหรัฐ) อันดับ 4 ญี่ปุ่น (มูลค่า 5,784.20 ล้านเหรียญสหรัฐ) และอันดับ 5 อินเดีย (มูลค่า 3,990.80 ล้านเหรียญสหรัฐ) ทั้งนี้ ยังไม่รวมถึงความตกลง Regional Comprehensive Economic Partnership : RCEP ซึ่งเป็นความตกลงใหม่ที่รัฐบาลไทยโดยนายกรัฐมนตรีผลักดันการเจรจาในวาระที่ไทยเป็นประธานการประชุมสุดยอดอาเซียน เมื่อปี 2562 และมีผลบังคับใช้เมื่อวันที่ 1 มกราคม 2565 ที่ผ่านมา ซึ่งรวมทั้งสิ้นแล้ว ประเทศไทยมี FTA ที่มีผลบังคบใช้แล้วรวมทั้งสิ้น 14 ฉบับ
“ ผลสําเร็จจากการเติบโตทางการค้าการลงทุนระหว่างประเทศ เกิดจากการทํางานอย่างจริงจัง ตั้งใจของรัฐบาล ซึ่งนายกรัฐมนตรีได้วางนโยบาย และกํากับดูแลเพื่อแก้ไขปัญหาทางเศรษฐกิจของประเทศ ผลักดันการส่งออกในเวทีระหว่างประเทศ และเพื่อเป็นโอกาสในการฟื้นตัวทางเศรษฐกิจในช่วงก้าวข้ามผ่านความท้าทายที่ทั่วโลกกําลังเผชิญ”นายธนกรกล่าว
รัฐบาลไทย-ข่าวทำเนียบรัฐบาล-​กระทรวงยุติธรรม โดยกรมบังคับคดี เร่งให้การช่วยเหลือไกล่เกลี่ยในคดีของอดีตสนช. คุณตาวัย ๗๕ หลังสำนักงานบังคับคดีจังหวัดเชียงรายแจ้งยึดที่ดิน
วันศุกร์ที่ 9 กรกฎาคม 2564
​กระทรวงยุติธรรม โดยกรมบังคับคดี เร่งให้การช่วยเหลือไกล่เกลี่ยในคดีของอดีตสนช. คุณตาวัย ๗๕ หลังสํานักงานบังคับคดีจังหวัดเชียงรายแจ้งยึดที่ดิน
กระทรวงยุติธรรม โดย​กรมบังคับคดี เร่งให้การช่วยเหลือไกล่เกลี่ยในคดีของอดีตสนช. คุณตาวัย ๗๕ หลังสํานักงานบังคับคดีจังหวัดเชียงรายแจ้งยึดที่ดิน
ตามที่มีข่าวทาง Weekly News ออนไลน์ เสนอข่าวอดีตสนช. คุณตาวัย ๗๕ ปี ถูกบังคับคดียึดที่ดินผืนสุดท้ายเพื่อชําระหนี้ตามคําพิพากษา นั้น
นางอรัญญา ทองน้ําตะโก อธิบดีกรมบังคับคดี เปิดเผยว่า กรณีดังกล่าว เป็นการบังคับคดีตามคําพิพากษาของศาลจังหวัดเชียงราย หมายเลขแดงที่ พ.๑๑๗๕/๒๕๖๑ โดยศาลฎีกาได้มีคําพิพากษาถึงที่สุดให้พันตํารวจโทพงษ์ชัย วราชิต จําเลยที่ ๑ และนางณรีพัฒน์หรือชื่นสุข สวัสดิ์เสวี จําเลยที่ ๒ ร่วมกันชําระค่าเสียหายและค่าขาดประโยชน์ให้แก่โจทก์ และห้ามจําเลยทั้งสองเข้าเกี่ยวข้องกับที่พิพาท ต่อมา โจทก์ได้ขอให้เจ้าพนักงานบังคับคดียึดที่ดินในอําเภอเชียงแสน จังหวัดเชียงราย ของจําเลยที่ ๑ ออกขายทอดตลาดเพื่อชําระค่าเสียหายและค่าขาดประโยชน์ให้แก่โจทก์ เจ้าพนักงานบังคับคดีจึงต้องยึดที่ดินดังกล่าวตามหมายบังคับคดีที่ศาลตั้งให้เจ้าพนักงานบังคับคดีเป็นผู้จัดการยึด อายัดทรัพย์สินของลูกหนี้ตามคําพิพากษาเพื่อดําเนินการให้เป็นไปตามคําพิพากษา และได้แจ้งการยึดให้แก่จําเลยที่ ๑ ทราบตามขั้นตอนของกฎหมาย ซึ่งในกรณีดังกล่าวหากได้เข้าสู่กระบวนการไกล่เกลี่ยข้อพิพาทชั้นบังคับคดี และผู้เกี่ยวข้องทุกฝ่ายสามารถเจรจากันจนเกิดความพอใจและได้มีการปฏิบัติตามข้อตกลงแล้วก็จะทําให้ไม่ต้องขายทอดตลาดที่ดินที่ยึดไว้ จึงได้มอบหมายให้ผู้อํานวยการสํานักงานบังคับคดีจังหวัดเชียงรายลงพื้นที่ให้ความช่วยเหลือในทันที ซึ่งได้มีการนัดทุกฝ่ายที่เกี่ยวข้องเพื่อไกล่เกลี่ยข้อพิพาท ณ สํานักงานบังคับคดีจังหวัดเชียงรายแล้วในวันที่ ๒๒ กรกฎาคม ๒๕๖๔ เวลา ๑๐.๐๐ นาฬิกา
กรมบังคับคดี ๐ ๒๘๘๑ ๔๙๙๙ หรือสายด่วนกรมบังคับคดี ๑๑๑๑ กด ๗๙ เว็บไซต์กรมบังคับคดี www.led.go.th
รัฐบาลไทย-ข่าวทำเนียบรัฐบาล-4 ก.พ. วันมะเร็งโลก ฟรี! ชุดตรวจมะเร็งปากมดลูกด้วยตนเอง รับได้ที่ รพ.มะเร็ง ทั่วประเทศ
วันศุกร์ที่ 4 กุมภาพันธ์ 2565
4 ก.พ. วันมะเร็งโลก ฟรี! ชุดตรวจมะเร็งปากมดลูกด้วยตนเอง รับได้ที่ รพ.มะเร็ง ทั่วประเทศ
.....
สธ. มอบชุดตรวจคัดกรองมะเร็งปากมดลูกด้วยตนเองที่บ้านแก่หญิงไทย อายุ 30 - 60 ปี ที่ไม่ได้รับการตรวจมานานเกิน 5 ปี เนื่องในวันมะเร็งโลก 4 ก.พ. นําร่อง 80,000 ชุด ขอรับได้ที่สถาบันมะเร็งแห่งชาติ และ รพ.มะเร็ง ภูมิภาคทั้ง 7 แห่งของกรมการแพทย์ ได้แก่ รพ.มะเร็งลําปาง อุดรธานี อุบลราชธานี ลพบุรี มหาวชิราลงกรณ์ธัญบุรี ชลบุรี และสุราษฎร์ธานี หากได้ผลดีจะผลักดันสู่ชุดสิทธิประโยชน์ด้านโรคมะเร็งต่อไป
.
ชุดตรวจนี้ประชาชนสามารถเก็บสิ่งส่งตรวจด้วยตนเองได้ง่าย โดยมีคู่มือแนะนําอย่างละเอียด จากนั้นส่งกลับไปตรวจที่ รพ. แล้วรอรับผลตรวจทางแอปพลิเคชันหรือไปรษณีย์ หากพบความผิดปกติก็สามารถเข้าสู่การตรวจและรักษาได้ตามสิทธิโดยไม่เสียค่าใช้จ่าย สําหรับผู้ที่สนใจเข้ารับการตรวจคัดกรองโดยแพทย์ สามารถขอรับการตรวจได้ฟรีที่สถาบันมะเร็งแห่งชาติ รพ.มะเร็ง ภูมิภาคทั้ง 7 แห่ง และ รพ. ของกระทรวงสาธารณสุขที่เข้าร่วมโครงการในแต่ละจังหวัด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบทพัฒนาสายทางเชื่อมโยงการคมนาคมให้สมบูรณ์ เตรียมเข้าพื้นที่ก่อสร้างถนนเชื่อมเมืองสุรินทร์กว่า 17 กิโลเมตร คาดแล้วเสร็จปี 2567
วันจันทร์ที่ 2 พฤษภาคม 2565
กรมทางหลวงชนบทพัฒนาสายทางเชื่อมโยงการคมนาคมให้สมบูรณ์ เตรียมเข้าพื้นที่ก่อสร้างถนนเชื่อมเมืองสุรินทร์กว่า 17 กิโลเมตร คาดแล้วเสร็จปี 2567
รองรับการขนส่งและการเดินทางจากการขยายตัวของเมืองในอนาคต ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม พัฒนาเส้นทางในโครงข่ายสนับสนุนการคมนาคมภายในจังหวัดสุรินทร์และจังหวัดใกล้เคียงให้มีความต่อเนื่อง พร้อมรองรับปริมาณการขนส่งและการเดินทางที่เพิ่มสูงขึ้นในอนาคต เตรียมเข้าพื้นที่ดําเนินโครงการก่อสร้างถนนสายแยกทางหลวงแผ่นดินหมายเลข 2378 - เมืองสุรินทร์ อําเภอเมือง จังหวัดสุรินทร์ รวมระยะทาง 17.954 กิโลเมตร คาดแล้วเสร็จต้นปี 2567
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า จังหวัดสุรินทร์มีการพัฒนาและขยายตัวของชุมชนเมืองอย่างรวดเร็ว เนื่องจากเป็นเมืองหลักของภาคตะวันออกเฉียงเหนือตอนล่างที่มีศักยภาพทางเศรษฐกิจสูงในภาคเกษตรกรรมและอุตสาหกรรมที่เชื่อมโยงกับภาคการเกษตร ไม่ว่าจะเป็นการปลูกข้าวหอมมะลิ การเพาะปลูกพืชไร่ชนิดต่าง ๆ เช่น มันสําปะหลัง อ้อย และข้าวโพดเลี้ยงสัตว์ รวมไปถึงการปลูกหม่อนเลี้ยงไหม การขนส่งสินค้าและผลผลิตทางการเกษตรไปจําหน่ายในตัวอําเภอเมืองหรือจังหวัดใกล้เคียง จึงต้องอาศัยเส้นทางเข้าสู่ตัวเมืองสุรินทร์เป็นหลัก ดังนั้น เพื่อเป็นการพัฒนาโครงข่ายคมนาคมให้สอดคล้องกับปริมาณการจราจรที่เพิ่มขึ้นทั้งช่วงเวลาปกติและช่วงเทศกาล ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการเชื่อมโยงเส้นทางคมนาคมระหว่างจังหวัดสู่ภูมิภาคให้มีความสะดวก รวดเร็ว และปลอดภัย ทช. จึงได้ดําเนินโครงการก่อสร้างถนนสายแยกทางหลวงแผ่นดินหมายเลข 2378 - เมืองสุรินทร์ อําเภอเมือง จังหวัดสุรินทร์ ซึ่งแบ่งการดําเนินงานออกเป็น 2 ช่วง โดยเริ่มต้นโครงการช่วงที่ 1 บนทางหลวงชนบทสาย สร.4026 ตั้งแต่ กม. ที่ 8+000 บริเวณข้างโรงเรียนเพี้ยราม ตําบลเพี้ยราม วางแนวตามเส้นทางเดิมไปจนถึง กม. ที่ 22+697 และเริ่มต้นช่วงที่ 2 บริเวณวัดป่านิมิตมงคล ตําบลท่าสว่าง กม. ที่ 28+473 ไปสิ้นสุดโครงการที่ถนนทุ่งโพธิ์ ช่วง กม. ที่ 31+730 ตําบลนอกเมือง อําเภอเมือง จังหวัดสุรินทร์ รวมระยะทาง 17.954 กิโลเมตร ซึ่งโครงการดังกล่าวจะดําเนินการยกระดับชั้นทางและขยายความกว้างของถนนจากเดิมผิวจราจรกว้าง 6 เมตร ไหล่ทางข้างละ 1 เมตร ขยายเป็นผิวจราจรกว้าง 7 เมตร ไหล่ทางข้างละ 2.5 เมตร พร้อมเสริมผิวจราจรแบบแอสฟัลท์ติกคอนกรีตบริเวณแนวเส้นทางที่ตัดผ่านหมู่บ้าน และขยายความกว้างของสะพาน จํานวน 5 แห่ง ก่อสร้างระบบระบายน้ํา ติดตั้งระบบไฟฟ้าแสงสว่างและอุปกรณ์อํานวยความปลอดภัยตลอดทั้งสายทาง โดยใช้งบประมาณค่าก่อสร้างจํานวน 149.445 ล้านบาท ปัจจุบันโครงการดังกล่าวอยู่ระหว่างเตรียมเข้าพื้นที่เพื่อดําเนินการก่อสร้าง โดยเมื่อก่อสร้างแล้วเสร็จ จะเป็นอีกหนึ่งเส้นทางให้ประชาชนสามารถเดินทางจากชุมชนและตําบลต่าง ๆ เข้าสู่ตัวเมืองได้อย่างสะดวกรวดเร็ว ลดต้นทุนด้านการขนส่งสินค้าและผลผลิตทางการเกษตร และสนับสนุนการท่องเที่ยวสู่หมู่บ้านทอผ้าไหมบ้านท่าสว่าง อีกทั้งยังเป็นเส้นทางลัดที่สามารถเดินทางต่อไปยังอําเภอสตึก ซึ่งเป็นที่ตั้งของท่าอากาศยานบุรีรัมย์อีกด้วย
รัฐบาลไทย-ข่าวทำเนียบรัฐบาล-อนุมัติเงินช่วยเหลือพิเศษแก่ผู้รับเบี้ยยังชีพผู้สูงอายุ
วันพุธที่ 27 เมษายน 2565
อนุมัติเงินช่วยเหลือพิเศษแก่ผู้รับเบี้ยยังชีพผู้สูงอายุ
วันพุธที่ 27 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยผู้สูงอายุที่อาจได้รับผลกระทบจากสถานการณ์แพร่ระบาดของโรคโควิด-19 จึงอนุมัติหลักการจ่ายเงินช่วยเหลือพิเศษแก่ผู้สูงอายุที่ได้รับสิทธิสวัสดิการเบี้ยยังชีพ ในปีงบประมาณ 2565 รายละ 100-250 บาทต่อเดือนตามช่วงอายุ เป็นเวลา 6 เดือน โดยจะได้รับการโอนเข้าบัญชีธนาคารพร้อมกับเบี้ยยังชีพผู้สูงอายุ ดังนี้ ผู้มีอายุ 60-69 ปี จะได้รับเบี้ยยังชีพและเงินช่วยเหลือพิเศษ รวมเป็น 700 บาท/เดือน อายุ 70-79 ปี ได้รับรวม 850 บาท/เดือน อายุ 80-89 ปี ได้รับรวม 1,000 บาท/เดือน และอายุ 90 ปีขึ้นไป ได้รับรวม 1,250 บาท/เดือน เริ่มตั้งแต่เดือน เม.ย.-ก.ย.2565 คาดว่าจะช่วยบรรเทาความเดือดร้อนให้แก่ผู้สูงอายุได้กว่า 10 ล้านคน รวมเป็นเงินกว่า 8,348 ล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เพิ่มเส้นทางให้บริการเรือไฟฟ้าอีก 2 เส้นทาง
วันอังคารที่ 7 ธันวาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เพิ่มเส้นทางให้บริการเรือไฟฟ้าอีก 2 เส้นทาง
เริ่ม 20 ธ.ค. นี้ ด้วยเรือพร้อมให้บริการรวม 23 ลํา
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า ในวันที่ 20 ธันวาคม 2564 นี้ ผู้ให้บริการเรือโดยสารไฟฟ้า MINE Smart Ferry ในแม่น้ําเจ้าพระยา จะเปิดให้บริการเพิ่มอีก 2 เส้นทาง คือ เส้นทาง “Metro Line” จากท่าเรือพระราม 7 - ท่าเรือสาทร และเส้นทาง “City Line” จากท่าเรือปิ่นเกล้า - ท่าเรือสาทร โดยเก็บค่าโดยสาร 20 บาทตลอดสายไปถึงสิ้นปี 2564 เช่นกัน จากนั้นในเดือนมกราคม 2565 Metro Line จะปรับเป็น 25 บาทตลอดสาย ส่วน City Line 20 บาทตลอดสาย โดยเพิ่มจํานวนเที่ยวเรือเพื่อรองรับจํานวนผู้โดยสารและลดจุดจอดท่าเรือเพื่อลดระยะเวลาในการเดินทาง ทําให้สามารถเดินทางได้เร็วขึ้น สําหรับจํานวนเที่ยวเรือโดยสารที่ให้บริการเพิ่มเติม ตั้งแต่วันที่ 20 ธันวาคม 2564 เป็นต้นไป ดังนี้
1) เวลา และเส้นทาง ที่ให้บริการ Metro Line (3 ลํา)
• วันจันทร์ - วันศุกร์ (12 เที่ยว/วัน) เวลา 06.05 น. - 17.45 น.
• วันเสาร์ - วันหยุดนักขัตฤกษ์ (18 เที่ยว/วัน) เวลา07.30 น. - 18.45 น.
• วันอาทิตย์ (18 เที่ยว/วัน) เวลา07.30 น. - 18.45 น.
2) เวลา และเส้นทาง ที่ให้บริการ City Line (3 ลํา)
• วันจันทร์ - วันศุกร์ (36 เที่ยว/วัน) เวลา07.00 น. - 18.05 น.
• วันเสาร์ - วันหยุดนักขัตฤกษ์ (36 เที่ยว/วัน) เวลา07.00 น. - 18.05 น.
• วันอาทิตย์ (36 เที่ยว/วัน) เวลา 07.00 น. - 18.05 น.
โดยปัจจุบันมีจุดเชื่อมต่อรถไฟฟ้ากับท่าเรือ 4 จุด ได้แก่ สายสีม่วงเชื่อมที่ท่าเรือพระนั่งเกล้า สายสีน้ําเงินเชื่อมกับท่าเรือบางโพ และท่าเรือราชินี สายสีเขียวเชื่อมที่ท่าเรือสาทร และในอนาคต สายสีส้มจะเชื่อมได้ที่ท่าเรือศิริราชและท่าราชวงศ์ ซึ่งหากดูการเติบโตของผู้ใช้บริการท่าเรือสาทร เดิมมีประมาณ 1,000 คน/วัน แต่เมื่อมีรถไฟฟ้าสายสีเขียว ผู้ใช้บริการเพิ่มเป็นกว่า 20,000 คน/วัน เชื่อว่าการคมนาคมทางน้ําจะช่วยกระจายประชาชนเชื่อมกับรถไฟฟ้าได้ตลอดแนว และนอกจากนี้ในปี 2565 ผู้ให้บริการมีแผนต่อเรือโดยสารไฟฟ้ารุ่นใหม่เพิ่มอีก 15 ลํา เป็นเรือขนาดเล็ก รองรับผู้โดยสารได้ประมาณ 150 คน คาดว่าจะแล้วเสร็จในไตรมาสที่สามของปี 2565 เป็นเรือที่สามารถลอดสะพานได้ในช่วงที่แม่น้ําเจ้าพระยามีระดับสูง จะทําให้สามารถให้บริการได้ตลอดทั้งปี เป็นการส่งเสริมการเดินทางทางน้ําและช่วยยกระดับคุณภาพชีวิตของประชาชนให้ดียิ่งขึ้น
รัฐบาลไทย-ข่าวทำเนียบรัฐบาล-“สาธิต” เปิดศูนย์หัวใจและหลอดเลือด รพ.ระยอง ผู้ป่วยรักษาใกล้บ้าน เพิ่มโอกาสรอดชีวิต
วันจันทร์ที่ 13 มิถุนายน 2565
“สาธิต” เปิดศูนย์หัวใจและหลอดเลือด รพ.ระยอง ผู้ป่วยรักษาใกล้บ้าน เพิ่มโอกาสรอดชีวิต
รัฐมนตรีช่วยว่าการกระทรวงสาธารณสุข เปิดศูนย์หัวใจและหลอดเลือด โรงพยาบาลระยอง พัฒนาศักยภาพความเชี่ยวชาญในการรักษาโรคหัวใจและหลอดเลือด ให้ผู้ป่วยเข้าถึงการรักษารวดเร็ว ใกล้บ้าน เพิ่มโอกาสรอดชีวิต
รัฐมนตรีช่วยว่าการกระทรวงสาธารณสุข เปิดศูนย์หัวใจและหลอดเลือด โรงพยาบาลระยอง พัฒนาศักยภาพความเชี่ยวชาญในการรักษาโรคหัวใจและหลอดเลือด ให้ผู้ป่วยเข้าถึงการรักษารวดเร็ว ใกล้บ้าน เพิ่มโอกาสรอดชีวิต พร้อมเปิดศูนย์พัฒนาเด็กเล็กดูแลบุตรของเจ้าหน้าที่รพ. เป็นสวัสดิการ โดยมีทีมสหวิชาชีพจัดสภาพแวดล้อมและกิจกรรมส่งเสริมพัฒนาการตามวัยอย่างมีคุณภาพ ตามนโยบายเล่นเปลี่ยนโลก
วันนี้ (13 มิถุนายน 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย คณะผู้บริหารกระทรวงสาธารณสุข คณะผู้บริหารโรงพยาบาลระยอง และเจ้าหน้าที่ ร่วมเปิดศูนย์พัฒนาเด็กเล็กและศูนย์หัวใจและหลอดเลือด ณ โรงพยาบาลระยอง และกล่าวว่า กระทรวงสาธารณสุขมุ่งพัฒนาระบบบริการสุขภาพ (Service Plan) โดยให้สถานพยาบาลในสังกัดเพิ่มศักยภาพการบริการ มีโรงพยาบาลศูนย์/โรงพยาบาลทั่วไปเป็นแม่ข่ายในการพัฒนาระบบบริการสุขภาพในระดับจังหวัด โดยเฉพาะศูนย์ความเชี่ยวชาญ 4 สาขา ได้แก่ ศูนย์ความเชี่ยวชาญโรคหัวใจและหลอดเลือด ศูนย์ความเชี่ยวชาญโรคมะเร็ง ศูนย์ความเชี่ยวชาญด้านทารกแรกเกิด และศูนย์ความเชี่ยวชาญด้านอุบัติเหตุ เพื่อให้เกิดประโยชน์สูงสุดต่อการดูแลสุขภาพประชาชนในพื้นที่
โดยจังหวัดระยอง เป็นจังหวัดหนึ่งในเขตสุขภาพที่ 6 ที่มีประชากรวัยทํางานป่วยด้วยโรคหัวใจสูง โดยเฉพาะกล้ามเนื้อหัวใจขาดเลือดเฉียบพลันที่พบมากเป็นอันดับ 1 ในปี 2561 มีอัตราการเสียชีวิตถึงร้อยละ 25 และมีผู้ป่วยที่สามารถเข้าถึงการรักษาด้วยการสวนหัวใจเพื่อเปิดหลอดเลือดที่อุดตันเพียงร้อยละ 19.3 ทั้งนี้ เขตสุขภาพที่ 6 มีศูนย์โรคหัวใจที่มีความเชี่ยวชาญระดับสูงอยู่ที่โรงพยาบาลชลบุรี และโรงพยาบาลพระปกเกล้าจันทบุรี ซึ่งทั้ง 2 แห่งต้องใช้ระยะเวลาในการเดินทางจากจังหวัดระยองไม่ต่ํากว่า 120 นาที โรงพยาบาลระยองในฐานะเป็นโรงพยาบาลแม่ข่ายจึงได้พัฒนาศักยภาพความเชี่ยวชาญในการรักษาด้านโรคหัวใจและหลอดเลือด สามารถให้การรักษาผู้ป่วยด้วยการสวนหัวใจ ใส่ขดลวดถ่างขยายเส้นเลือด และการผ่าตัดหัวใจ โดยทีมแพทย์ผู้เชี่ยวชาญของโรงพยาบาลระยองร่วมกับโรงพยาบาลจุฬารัตน์ ทําให้ผู้ป่วยทุกสิทธิการรักษาสามารถเข้ารับการรักษาได้อย่างรวดเร็วในสถานพยาบาลใกล้บ้าน ไม่ต้องส่งต่อไปนอกจังหวัดหรือนอกเขต ช่วยเพิ่มโอกาสในการรอดชีวิตและลดภาระค่าใช้จ่ายในการเดินทาง
ทั้งนี้ ศูนย์หัวใจและหลอดเลือดฯ มีเตียงรองรับผู้ป่วยวิกฤต 5 เตียง เตียงสามัญ 12 เตียง ห้องพิเศษ 1 ห้อง และห้องแยกโรคระบบแรงดันลบ 1 ห้อง เปิดให้บริการตั้งแต่เดือนมกราคม -พฤษภาคม 2565 มีผู้ป่วยได้รับการสวนหัวใจ 232 ราย และผ่าตัดหัวใจ 15 ราย ทําให้อัตราเสียชีวิตของผู้ป่วยกลุ่มโรคกล้ามเนื้อหัวใจตายเฉียบพลันลดลงจากร้อยละ 19.8 ในปี 2564 เหลือร้อย 8.62
สําหรับศูนย์พัฒนาเด็กเล็ก โรงพยาบาลระยอง จัดขึ้นเพื่อเป็นสวัสดิการดูแลบุตรของเจ้าหน้าที่โรงพยาบาล ที่มีอายุ 3 เดือน–3 ปี มีทีมสหวิชาชีพจัดสภาพแวดล้อมและกิจกรรมส่งเสริมพัฒนาการเด็กตามวัยอย่างเหมาะสมรวมถึงจัดหลักสูตรการเรียนการสอนเพื่อเตรียมเด็กเข้าสู่วัยเรียนอย่างมีคุณภาพ ตามนโยบายเล่นเปลี่ยนโลกของกรมอนามัย
*************************************** 13 มิถุนายน 2565
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพ ปรับเปลี่ยนเวลาให้บริการรถโดยสารประจำทาง เพื่อให้สอดคล้องกับมติที่ประชุม ศบค.
วันเสาร์ที่ 10 กรกฎาคม 2564
องค์การขนส่งมวลชนกรุงเทพ ปรับเปลี่ยนเวลาให้บริการรถโดยสารประจําทาง เพื่อให้สอดคล้องกับมติที่ประชุม ศบค.
ขสมก. กระทรวงคมนาคม ปรับเปลี่ยนเวลาให้บริการรถโดยสารประจําทาง จากเวลาปกติ เป็นให้บริการ เวลา 05.00 - 21.00 น. (เวลา 21.00 น. คือ เวลาที่รถโดยสารกลับถึงอู่จอดรถ) ตั้งแต่วันที่ 12 - 25 กรกฎาคม 2564 เพื่อให้สอดคล้องกับมติที่ประชุม ศบค.
องค์การขนส่งมวลชนกรุงเทพ (ขสมก.) กระทรวงคมนาคม​ ปรับเปลี่ยนเวลาให้บริการรถโดยสารประจําทาง จากเวลาปกติ เป็นให้บริการ เวลา 05.00 - 21.00 น. (เวลา 21.00 น. คือ เวลาที่รถโดยสารกลับถึงอู่จอดรถ) ตั้งแต่วันที่ 12 - 25 กรกฎาคม 2564 เพื่อให้สอดคล้องกับมติที่ประชุม ศบค.
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ เปิดเผยว่า ตามมติที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ครั้งที่ 9/2564 เมื่อวันที่ 9 กรกฎาคม 2564 เห็นชอบมาตรการ ควบคุม การแพร่ระบาดของโรคติดเชื้อไวรัส COVID - 19 โดยขอความร่วมมือประชาชน ที่อาศัยอยู่ในพื้นที่กรุงเทพฯ และปริมณฑล งดเดินทางออกนอกเคหะสถาน ตั้งแต่เวลา 21.00 - 04.00 น. และให้ระบบขนส่งสาธารณะหยุดให้บริการ ตั้งแต่เวลา 21.00 - 04.00 น. ขสมก. จึงจัดแผนการเดินรถโดยสาร ให้สอดคล้องกับมติที่ประชุม ศบค. โดยมีรายละเอียดดังนี้
1. ปรับเปลี่ยนเวลาการให้บริการรถโดยสาร จากเวลาปกติ เป็นให้บริการ เวลา 05.00 - 21.00 น. (เวลา 21.00 น. คือเวลาที่รถโดยสารกลับถึงอู่จอดรถ) ตั้งแต่วันที่ 12 - 25 กรกฎาคม 2564 โดยเพิ่มความถี่ในการปล่อยรถ ช่วงเวลาเร่งด่วนเช้า (05.00 - 08.00 น.) และช่วงเวลาเร่งด่วนเย็นถึงเวลาก่อนรถโดยสารหยุดให้บริการ (16.00 - 21.00 น.) ให้มีระยะห่างกันไม่เกิน 5 - 10 นาที หรือจัดเดินรถให้สอดคล้องกับความต้องการใช้บริการของประชาชน
2. ให้บริการรถโดยสาร วันธรรมดา จํานวน 18,000 - 20,000 เที่ยว วันเสาร์ - วันอาทิตย์ ให้บริการรถโดยสาร จํานวน 16,000 เที่ยว หรือจัดเดินรถให้สอดคล้องกับความต้องการใช้บริการของประชาชนในแต่ละช่วงเวลา
3. ปล่อยรถโดยสารคันสุดท้าย ออกจากท่าปลายทางประมาณ 20.00 น. เพื่อให้พนักงานสามารถนํารถกลับเข้าอู่จอดรถได้ทันเวลา 21.00 น. โดยปรับเพิ่มความถี่ในช่วงการปล่อยรถ 3 คันสุดท้าย ให้มีระยะห่างกัน 5 - 10 นาที ซึ่งรถโดยสาร 3 คันสุดท้าย จะติดป้ายข้อความบ่งชี้ บริเวณหน้ารถโดยสารดังนี้
3.1 เหลือรถ 2 คันสุดท้าย
3.2 เหลือรถ 1 คันสุดท้าย
3.3 รถคันสุดท้าย
ทั้งนี้ ขอความร่วมมือผู้ใช้บริการปฏิบัติตามมาตรการเว้นระยะห่างทางสังคม (Social Distancing) อย่างเคร่งครัด เพื่อป้องกันการแพร่ระบาดของโรคติดเชื้อไวรัส COVID-19 ได้แก่ การสวมหน้ากากอนามัยทุกครั้งขณะใช้บริการรถโดยสาร นั่งหรือยืนตามจุดที่กําหนด กรณีผู้ใช้บริการเต็มจะต้องรอใช้บริการรถโดยสารคันถัดไป รวมทั้งขอความร่วมมือผู้ใช้บริการ เตรียมตัวกลับบ้านก่อนเวลา 18.00 น. เพื่อลดความแออัดของผู้ใช้บริการบนรถโดยสาร ในช่วงเวลาก่อนรถโดยสารหยุดให้บริการ (20.00 - 21.00 น.) ซึ่งจะทําให้การดําเนินการตามมาตรการเว้นระยะห่างทางสังคมบนรถโดยสาร เป็นไปอย่างมีประสิทธิภาพ